Document ID: 32005D0156

KOMISIJAS LĒMUMS
(2005. gada 18. februāris),
ar ko groza Lēmumu 1999/710/EK attiecībā uz tādu Bulgārijas uzņēmumu iekļaušanu trešo valstu uzņēmumu pagaidu sarakstos, no kuriem dalībvalstis atļauj importēt malto gaļu un gaļas izstrādājumus
(izziņots ar dokumenta numuru K(2005) 364)
(Dokuments attiecas uz EEZ)
(2005/156/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest konkrētus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 4. punktu,
tā kā:
(1)
Ar Komisijas 1999. gada 15. oktobra Lēmumu 1999/710/EK (2) ir izveidoti tādu trešo valstu uzņēmumu pagaidu saraksti, no kuriem dalībvalstis atļauj maltas gaļas un gaļas izstrādājumu importu.
(2)
Bulgārija ir iesniegusi to uzņēmumu sarakstu, kuri ražo maltu gaļu un gaļas izstrādājumus un kuru atbilstību Kopienas prasībām garantē kompetentā iestāde.
(3)
Minētie uzņēmumi ir jāiekļauj ar Lēmumu 1999/710/EK izveidotajos sarakstos.
(4)
Tā kā vēl nav veiktas pārbaudes uz vietas, uz importu no šādiem uzņēmumiem nevar attiecināt atļauju veikt retākas fiziskas pārbaudes saskaņā ar Padomes Direktīvas 97/78/EK (3) 10. pantu.
(5)
Tādēļ attiecīgi jāgroza Lēmums 1999/710/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 1999/710/EK pielikumu groza saskaņā ar šā lēmuma pielikumu.
2. pants
Šo lēmumu piemēro no 2005. gada 3. marta.
3. pants
Šis lēmums ir adresēts dalībvalstīm.
Briselē, 2005. gada 18. februārī

Labels: 3
17
18